Neformalusis vaikų švietimas

        Neformaliojo vaikų švietimo paskirtis – tenkinti mokinių pažinimo, lavinimosi ir saviraiškos poreikius, padėti jiems tapti aktyviais visuomenės nariais.
         Neformalusis vaikų švietimas mokykloje-daugiafunkciame centre yra formalųjį švietimą papildantis ugdymas. Neformaliojo švietimo tikslas – plėtoti mokinių socializacijos galimybes, užtikrinti kryptingą jų ugdymą ir užimtumą po pamokų.
 
        Mokykla-daugiafunkcis centras sudaro galimybes kiekvienam mokiniui, atsižvelgiant į jo galias, gebėjimus ir poreikius pasirinkti įvairių krypčių neformaliojo vaikų švietimo programas. Veikla yra įvairi ir tenkinanti daugumos mokinių poreikius.

         Neformalusis vaikų švietimas Vilniaus ,,Saulėtekio“ mokykloje - daugiafunkciame centre organizuojamas vadovaujantis Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 (suvestinė redakcija 2023-08-01 Nr. V-1030), Lietuvos Respublikos Švietimo įstatymu patvirtintu Lietuvos Respublikos švietimo ir mokslo ministro 1991 m. birželio 25 d. Nr. I-1489 (suvestinė redakcija 2025-01-01), Pradinio ir Pagrindinio ugdymo bendrųjų programų ugdymo planais, kitais teisės aktais.

          Mokykloje-daugiafunkciame centre nuo 1988-1989 mokslo metų įgyvendinamas Kryptingas kompleksinis meninis ugdymas. Mokykloje buvo įsteigtos klasės su sustiprintu muzikos, dailės ir choreografijos ugdymu.
         Kaip liudija ilgametė mokyklos mokytojų patirtis, sustiprintas muzikos, dailės ir choreografijos ugdymas yra viena reikšmingiausių priemonių, padedančių tautinėms mažumoms integruotis į šalies, kurioje jie gyvena, kultūrą, švietimą ir paveldą.
Kryptingo kompleksinio meninio ugdymo tikslai.
1. Išplėsti polinkiais ir gebėjimais pagrįsto modelio ugdymo turinį, sudarant sąlygas mokinių įgimtų gebėjimų vystymui, ypatingą dėmesį kreipiant į meninių gabumų ugdymą ir meninę saviraišką.
2. Bendrojo lavinimo ir kūrybinės praktinės veiklos derme ugdyti visapusiškai išsilavinusį žmogų, maksimaliai atskleidžiant asmens kūrybiškumą, dvasinius, meninius gebėjimus.
 Kryptingo kompleksinio meninio ugdymo uždaviniai.
1. Sukurti formalaus ir neformalaus ugdymo turinio integruotą sistemą, tenkinančią mokinių intelektualinius bei kūrybinius poreikius, harmoningai derančią su bendruoju ugdymu.
2. Įtraukti mokinius į aktyvią kūrybinę – meninę veiklą, formuojant mokinių vertybines nuostatas bei asmenybės kūrybos bruožus.
3. Siekti mokinių kūrybinių gebėjimų sklaidos visame ugdymo procese, plačiai panaudojant ugdymo metodus, skatinančius kūrybinę veiklą.
4. Sudaryti galimybes įgytas meninėje veikloje vertybines nuostatas, įgūdžius bei žinias panaudoti kitų dalykų mokymo(-si) procese, įgyvendinti tarpdalykinę integraciją, projektinio mokymo bei integruotų mokomųjų programų kūrimą.

